Nasie in Gesprek kyk na die volstruisbedryf | Landbou
Landbou / Bedrywe / Nasie in Gesprek kyk na die volstruisbedryf
Soos gewoonlik skop die program af met 'n kykie na die prag en toerisme-aantreklikhede van die Klein Karoo en spesifiek Oudtshoorn. Die hoof uitvoerende beampte van die Volstruisbesigheidskamer, mnr. Piet Kleyn, verduidelik presies hoekom hierdie voël, die wêreld se grootste lewende voël, só belangrik vir die ekonomie in die area is. Het jy geweet dat die grootste manlike volstruis tot 2,8 m lank kan wees en oor die 156 kg kan weeg? En dat die produkte vir verbruik en toerisme alles van die voël insluit, naamlik die eiers, vel, vleis en vere.
Laubscher sê dat een van die groot risiko's van volstruisboerdery tans voëlgriep is. Laubscher plaas ook groot klem op die verhouding tussen die produsente en hul plaaswerkers as die sleutel tot 'n suksesvolle boerdery.
Medevolstruisboer, mnr. Joey Potgieter van Welbedag-plaas, is 'n vyfde generasie produsent. Hy sluit by die program aan en verduidelik dat "volstruise in ons bloed is."
Mede-aanbieder Theo Vorster gesels voorts met Nobri Booyzen, projekbestuurder van Exotic Leather SA, wat verduidelik dat eksotiese leer uit die neweprodukte van die Nylkrokodil en volstruise bestaan. Sy werp ook bietjie lig op die bedryf sowel as die verbinding tussen die volstruisbedryf en top-modehuise, soos Gucci, Prada en Louis Vuitton, om net 'n paar op te noem.